
שאלות עמ"ר בסוציולוגיה
כתיבה: מורי  ומדריכי מד"ח   
עיבוד עריכה: עדה ספיר -מדריכת ערכים  ארצית במדעי החברה 
דניאלה  פרידמן –מפמ"ר מדעי החברה. אתי אברמוביץ-מדריכה ארצית בסוציולוגיה

1. יעל עו"ד בכירה ,בת 42, ילדה לאחרונה את בנה הבכור. יעל היא  אם חד הורית. לקראת סיום חופשת הלידה  היא מתלבטת כיצד לנהוג:  היא יודעת שאם תפחית משעות העבודה כדי לטפל בבנה הקידום  המקצועי שלה יפגע. יחד עם זאת היא חוששת להחמיץ את ההנאה שבגידול בנה.
1. הצג שני מאפיינים של המשפחה הפוסט מודרנית הבאים לידי ביטוי בפתיח.(6 נק.)
2. הסבר את הדילמה הערכית בה נמצאת יעל. ציין את הערכים המתנגשים. נמק כיצד היית ממליץ ליעל לפעול בהתבסס על הערך שמועדף בעיניך? (4 נק.)

תשובה:
1. מאפיינים בפתיח: הולדה בגיל מבוגר, ירידה במספר הילדים, דגמי משפחה שונים ועוד...
2. ערכים מתנגשים מימוש עצמי מקצועי / הורות או הישגיות/משפחתיות

מחוון לסעיף ב:
	
	רמה נמוכה 
	רמה בינונית
	רמה גבוהה

	זיהה את הערכים
	לא זיהה את הערכים
0 נק.
	זיהה ערך אחד
	זיהה שני ערכים: מימוש עצמי/משפחתיות/הישגיות/הורות

	נימוק
	לא נימק
0 נק'
	נימק חלקית, לא התייחס לערך.
1 נק.
	נימוק מלא תוך התייחסות לערך.

2 נק.



2.  ערך הכבוד הוא אבן יסוד לקיומה של חברה הוגנת. הצג את המושג קונפליקט בין דורי והסבר כיצד ערך הכבוד עשוי לצמצם את הקונפליקט הבין דורי. (10 נק.)
תשובה ומחוון:

	
	רמה נמוכה
	רמה בינונית
	רמה גבוהה

	הציג את המושג קונפליקט.
	לא התייחס בכלל למושג
0 נק.
	הציג את המושג חלקית
1-3 נק.
	הציג את המושג במלואו
4-6 נק.

	התייחסות לערך הכבוד
	דיבר על צמצום הקונפליקט ללא התייחסות לערך
1 נק.
	התייחס לערך הכבוד רק אצל מבוגרים או רק אצל מתבגרים
2 נק.
	התייחס לערך הכבוד ביחס לשני צדדי הקונפליקט.
4 נק.




3. לאחרונה התקבלה החלטה במספר גני ילדים כי  בחגיגות ימי ההולדת יוגש כיבוד הכולל ירקות  ופירות במקום ממתקים. יש הורים המתנגדים לכך ולעומתם יש מי שמקבל את היוזמה בזרועות פתוחות. הגננת אינה יודעת כיצד לפעול. 
א. הסבר מהו קונפליקט ערכים ציין את שני הערכים  שלדעתך מתנגשים באירוע זה (עימם מתמודדת הגננת. הדגם )ונמק ע"פ איזה ערך  אתה היית מכריע אילו היית במקום הגננת במקרה זה   (8 נק)
ב. הסבר שניים מסגנונות המנהיגות (מנהיגות דמוקרטית ומנהיגות סמכות). הצע לגננת על פי איזה סגנון מנהיגות לפעול מול ההורים, נמק תשובתך.(לסעיף זה לא נכתבה תשובה)
תשובה ומחוון
קונפליקט ערכים הינו מצב שבו שני ערכים העומדים בראש סולם הערכים של האדם מתנגשים. על האדם להכריע באיזה מהם יבחר.
במקרה זה הערכים הם חירות הפרט /בריאות, חירות הפרט/ שוויון
האפשרות שכל ילד יאכל מה שהוא רוצה או כל הורה יתן לילדו מה שנראה לו נכון היא חירות הפרט לעומת אכילת פירות וירקות המבטאים שמירה על בריאות הילדים  בגן או שוויון בין כל ילדי הגן.
התלמיד יכול לכתוב שהחירות של הילד או חירות ההורים להחליט על ילדם חשובה יותר מהבריאות
	
	רמה נמוכה
	רמה בינונית
	רמה גבוהה

	הסבר המושג
	לא הסביר את המושג בצורה נכונה
0 נק.
	הסביר חלקית את המושג
1-2 נק.
	הסביר במלואו את המושג
3-4 נק.

	זיהוי שני ערכים
	לא זיהה את הערך
0 נק.
	זיהה ערך אחד
1 נק.
	זיהה ערך נכון
2 נק.

	נימק ע"פ הפתיח
	לא התייחס לפתיח
0 נק.
	התייחס לדוגמא אחרת
1 נק.
	התייחס לפתיח
2 נק.





4.  במספר בתי ספר הוחלט השנה, לקיים פעילויות משותפות   עם בתי ספר ממגזרים שונים. 
1. ציין שני ערכים  הרלוונטיים למפגש בין קבוצות  ממגזרים שונים. הסבר כיצד ניתן לקדם אחד מבין הערכים שציינת באמצעות פעילויות אלה. נמק תשובתך באמצעות  אחד התנאים מתוך השערת המגע של אולפורט.(10 נק.)
2. הצג  שתי גישות לחקר תרבויות  והסבר איזו מבין הגישות באה לידי ביטוי בפתיח הנ"ל. (לסעיף זה לא נכתבה תשובה)

תשובה ומחוון
	
	נמוך
	בינוני
	גבוה

	 הצגת שני ערכים
	לא הציג  ערכים
0 נק.
	הציג ערך אחד
2נק.
	הציג שני ערכים
4נק.

	הדגמה על תנאי  אחד  מתוך  התיאוריה של אולפורט
	כתב על התיאוריה באופן כללי ללא התייחסות לתנאים
1-2 נק.

	הביא תנאי אחד ללא התייחסות לערך

3-4 נק.
	הביא תנאי אחד תוך שילוב הערך בצורה מלאה
5-6 נק.



5. ערך השוויון נחשב כאחד הערכים המרכזיים בדמוקרטיה. הצג  שתי גישות לחקר תרבויות. הסבר באיזה אופן בא לידי ביטוי ערך השוויון בכל אחת מן הגישות.(10 נק.)
תשובה: 
אתנוצנטריות ויחסיות תרבותית(6 נק.)
 יחסיות תרבותית מושתת על שוויון כיון שיש יחס שווה לכל התרבויות ובאתנוצנטריות אין שוויון כיון שיש תרבות אחת עדיפה  (4 נק.)
	
	רמה נמוכה 
	רמה בינונית
	רמה גבוהה

	הסבר הערך בגישות
	הסביר באופן כללי ללא שימוש בערך
1 נק.
	התייחס לערך רק בגישה אחת
2-3 נק.
	התייחס לערך בכל אחת מהגישות
3-4 נק.



 
6.זוהי דוגמא לשאלת עמ"ר המתבססת על האנסין בסוציולוגיה (האנסין מופיע בנספח מס. 1 בסיום הקובץ)
 א.הסבר מהו קונפליקט ערכים(5 נק.)
הצג שני ערכים הבאים לידי ביטוי בקטע ,והסבר לפי איזה ערך היית פועל. נמק את תשובתך.(5 נק.)
שאלה מתוך בגרות תשע"ח-השאלה מתבססת על אנסין בנספח מס. 2
7.הצג 2 ערכים המופיעים בקטע. הסבר על פי איזה ערך היית פועל. בסס תשובתך אל אחד מן המושגים: סולם ערכים או קונפליקט ערכים 

מחוון
על הנבחן להציג שני ערכים: 
אהבה, חינוך לבריאות, שמירה על הגוף והמראה, הגשמה עצמית/מימוש עצמי, אושר
על הנבחן להסביר ערך אחד: הערך שמנצא במקום גבוה בסולם שלי הוא (לדוגמא) ערך ההגשמה העצמית. ערך זה יכול להשפיע על ערכים אחרים בסולם הערכים שלי כמו על אושר, שמירה על הגוף וכו.
הערה: יתקבל כל ערך רלוונטי ומנומק על פי בחירת הנבחן.
על הנבחן לבסס את התשובה על אחד מהמושגים:
ביסוס על סמך סולם ערכים- ערכים של חברה, תרבות או יחיד . אפשר לסדרם על מעין סולם של ערכים. בני אדם מעצבים לעצמם מערכת מדורגת של ערכים
ביסוס על פי קונפליקט ערכים- כאשר אדם או חברה נדרשים להחליט בין 2 פעולות המבטאות 2 ערכים . כאשר כל החלטה שיקבלו כרוכה בויתור על אחד הערכים. בעקבות התנגשות הערכים מתעוררת דילמה מוסרית


שאלה מתוך בחינת מפמ"ר- קיץ 2018
8.קהילות אינטרנט, הפכו בשנים האחרונות למרחב שיח דומיננטי בקרב מתבגרים.
א. הציגו שני מאפיינים סוציולוגיים של גיל ההתבגרות. (12 נקודות)
ב. יש הטוענים כי  קהילת אינטרנט יכולה להוות  תחליף לקבוצה אנושית. האם הנכם   מסכימים  עם טעון זה? בססו את תשובתכם על ערך איתו אתם מזדהים. (10 נקודות)
מחוון
ניתן לקבל את שתי האפשריות: 
דוגמא לערך שמעודד קבוצה אנושית: חברות הזדהות עם אינטראקציה פנים אל פנים
דוגמא לערך המעודד קהילת אינטרנט : ערך טכנולוגיה נורמה שימוש במחשבים כדי ליצור אינטראקציה.
ערכים נוספים: סולידריות, עזרה הדדית ועוד. 
התפלגות ניקוד: 
הסכמה עם ההיגד: כן/לא 2 נקודות
ציון ערך: 6  נקודות
סיבת הזדהות: 2 נקודות. 
8.  במהלך 70  שנות קיומה של המדינה כיהנה  בישראל רק אישה אחת כראש ממשלה 
א. הצג את המושג מגדר, והסבר מהי התפיסה המגדרית הבאה לידי ביטוי בפתיח.
ב. ציין איזה ערך לדעתך ניפגע מהמצב המתואר בפתיח. וכיצד ניתן להימנע מכך בעתיד בהקשר למתואר בפתיח 

תשובה:
1. מגדר-התפקיד /ההתנהגות המצופה מכל מין. התפיסה המגדרית הבאה לידי ביטוי בפתיח היא תפיסה לא שוויונית בה תפקידי הנהגה מיועדים רק לגברים.
2. הערך הנפגע מהמצב המתואר הוא שיוויו, ושיווין הזדמנויות (אפשרי גם כבוד וסובלנות עם נימוק מתאים) כדי 

המחוון מתייחס לסעיף העמ"ר בלבד

	
	רמה נמוכה
	רמה בינונית
	רמה גבוהה

	ציון הערך 
	לא זיהה ערכים
0 נקודות
	זיהה ערך אחד
לא רלוונטי

 2נק. 
	זיהה ערך מתאים
4
 נק.

	הסבר בהקשר לפתיח
	אין הסבר 
0 נק.
	הסבר  ללא התייחסות  לערך
1-3 נק. 
	הסבר תוך התייחסות  לערך 
4-6 נק.



9.  משרד החינוך קבע לאחרונה כי הוא מצפה מכל תלמיד בכיתה י' שיתנסה במסגרת לימודיו בתיכון בעשיה למען האחר ולמען הסביבה , כתנאי לקבלת תעודת בגרות. ניתאי מסרב להתנדב מתוך  כפיה לטענתו התנדבות צריכה להיות מתוך רצון עצמי של  התלמיד  ולא להוות תנאי לתעודת בגרות לימודית.

א. הסבר על פי התיאוריה הפונקציונליסטית את חשיבות ההתנדבות בחברה .בתשובתך השתמש בשני מושגים לפחות מתוך התיאוריה.       
ב. הצג את שני הערכים המתנגשים באירוע בפתיח. כיצד היית נוהג במקום ניתאי? נמק על בסיס אחד הערכים שציינת תוך התייחסות למקרה בפתיח

תשובה:.
א. ע"פ התיאוריה הפונקציונליסטית משה"ח מחייב את התלמידים להתנדב כיון שהתנדבות מסייעת בשמירה על  הסדר החברתי ,בהעברת הערכים והנורמות (של ערבות ,עזרה הדדית ואזרחות טובה)לדור הבא,
ניתן גם לראות בהתנהגותו של ניתאי דיספונקציה
ב. הערכים המתנגשים הם חרות (של התלמיד לבחור)לעומת חינוך.(תפקיד משה"ח)חופש בחירה (לתלמיד)לעומת אחריות.(של משה"ח על  ערכים שיקנה הילד) הנימוק צריך להתאים לערך ולהתייחס לפתיח
	[bookmark: _Hlk504685701]
	רמה נמוכה
	רמה בינונית
	רמה גבוהה

	ציון הערך 
	לא זיהה ערכים
0 נקודות
	זיהה ערך אחד

2.נק. 
	זיהה את שני  הערכים
4 נק.

	נימוק עם ערך
	לא נימק
0 נק.
	נימק ללא ערך
1-3 נקודה 
	נימק עם ערך
4-6 נק.



אופציה נוספת לשאלה זו:
משרד החינוך קבע לאחרונה כי הוא מצפה מכל תלמיד בכיתה י' שיתנסה במסגרת לימודיו בתיכון בעשיה למען האחר ולמען הסביבה , כתנאי לקבלת תעודת בגרות. 
. ישנם אנשי חינוך התומכים בהחלטת משרד החינוך  ואילו אנשי חינוך אחרים מתנגדים לכך.
ציין ערך  אחד העומד בבסיס דברי התומכים בהחלטה זו  וערך אחד העומד בבסיס דברי המתנגדים.
הצג נימוק מסוג הסבר מחומר הלימוד התומך באחד מבין הצדדים.
באיזה צד  היית תומך? הסבר כיצד הנימוק שהבאת מסייע לדעתך


10.  רן קצין בצה"ל ביחידת מובחרת. במסגרת תפקידו הוא קובע מטרות ויעדים ומניע את החיילים לפעולה ולעבודת צוות. חייליו מספרים עליו כי הוא מגלה כריזמטיות, נחישות, אחריות ויוזמה.
הוריו של רן רוצים כבר כמה שנים לנסוע לצורך עסקים לחו"ל. הם מחכים  שרן  יסיים  בקרוב את שירותו הצבאי הקרוב ויצטרף אליהם  כדי ללמוד שם את התואר הראשון שלו. לקראת סיום השירות מפקדיו של רן  הודיעו לו שהם מעוניינים לקדמו בתפקיד ומבקשים ממנו לחתום עוד שנתיים קבע. רן מתלבט האם להישאר בצבא או להצטרף להוריו.
א. חוקרים מציעים הבחנות שונות בין מנהיגים. ציינו שתי קריטריונים  למיון ופרטו על סוגי המנהיגות הבאים לידי ביטוי בפתיח.
ב. הסבר את המושג "קונפליקט ערכים" וציין מה הם שני הערכים הנמצאים בקונפליקט אצל רן, לו היית במקומו איזה ערך  היה עדיף בעיניך? נמק.                      

11. לילך , רואת חשבון בת 45 , הכירה את בן זוגה עימו  היא חיה ,ללא נישואין, דרך הפיסוק. היא אמא לשלושה ילדים בגילאי 5-2 .לאחרונה קיבלה הצעה להצטרף כשותפה במשרד לראיית חשבון בו שאפה לעבוד מזה שנים. בן זוגה הבהיר לה כי שינוי כזה אינו מקובל עליו שכן מדובר בעבודה תובענית שתגזול ממנה שעות עבודה רבות דבר שיפגע ישירות ביחסים בינה לבינו ובינה לבין הילדים. מחיר הקריירה המוצעת ללילך הוא גבוה מדי לדעתו.
לילך מתלבטת כיצד לנהוג: מחד, שנים חלמה לעבוד המקום עבודה כזה בו תוכל לבטא את כישוריה המקצועיים ומחד היא אינה מזלזלת בטיעון שהעלה בן זוגה
א. הצג שני מאפיינים של המשפחה הפוסט מודרנית  הבאים לידי ביטוי בפתיח
ב. ציין מהם  הערכים המתנגשים בדילמה הערכית עימה מתמודדת לילך. ע"פ איזה ערך  היית מכריעה בסוגיה זו?  נמק.


12.  עורכי החדשות ברשתות טלוויזיה גלובליות (עולמיות) כגון CNN נוהגות לשדר את כל מה שקורה בעולם אפילו אם קיים סיכוי לפגיעה בביטחון המדינה המסוקרת. 
הסבר מהו קונפליקט ערכים, וציין מהו קונפליקט הערכים  שעומד בפני עורכי החדשות. נמק איזה ערך מבין השניים היית בוחר במקרה כזה.

13. לאחרונה מתחזק  הויכוח ציבורי באשר למידת שילובן של נשים לוחמות בתפקידים נוספים במערך הלחימה  בצה"ל, כדוגמת צוות נשים בטנק של חיל השריון. יש הסבורים, בנוסף לטעמים הדתיים,כי תפקידה של האישה להיות אם ולהוליד ילדים ואילו יש הסבורים, כי נשים לא נופלות ביכולותיהן ובכישוריהן המקצועיים מגברים ועל הנשים לעשות מה שהן רוצות ולא מה שהחברה הועידה להן.
א. הצג  את המושג "מגדר", והסבר את שתי תפיסות המגדר הבאות  לידי ביטוי בפתיח.
ב. ציין  ערך  העומד בבסיס דברי המצדדים בשילוב בנות בתפקידי לחימה וערך העומד בבסיס דברי המתנגדים לכך.  .איזה ערך היית מעדיף? נמק

אופציה נוספת לסעיף ב':
ב. המצדדים בשילוב בנות בתפקידי לחימה מבססים את טענותיהם על חשיבות ערך השוויון. ואילו המתנגדים לשילוב בנות מבססים את דבריהם על ערך המשפחתיות. ציין /הסבר  לאיזה מבין הטענות 
אתה מסכים או מתנגד והבא נימוק מסוג הסבר לדבריך. על הנימוק להתבסס על אחת מהתיאוריות הסוציולוגיות .

14. כיפת ברזל היא סידרה העוסקת בגיוס חרדים לצה"ל.  באחת הסצנות מתואר חייל חרדי החוזר מהבסיס ואביו, אשר רצה שבנו יקדיש את חייו ללימוד תורה, מתלבט  במשך דקות ארוכות. אם להכניסו הביתה ולבסוף מסרב להכניסו להכניסו הביתה.

א. יש  הטוענים שהגיוס לצה"ל מהווה סטייה חברתית  בתרבות המשנה החרדית הצג נימוק מסוג הסבר התומך בטענה זו, תוך התבססות על דוגמאות מהפתיח.
ב. הצג שני ערכים המתנגשים עמם מתמודד האב המתואר בפתיח. כיצד אתה היית נוהג במקומו? נמק  תשובתך.

15. באוגוסט 2017 קבע בג"צ כי אין לאפשר למשפחה חד מינית לאמץ ילד. לטענתם, משפחה חד מינית היא משפחה חריגה, וילד מאומץ גם כך נושא את נטל האימוץ, ולכן אין להעמיס עליו קשיים נוספים עם המורכבות המשפחתית החד מינית.
א. הצג שניים מהמאפיינים של המשפחה  הפוסט מודרנית, האם המשפחה החד מינית מתאימה לאחד מהמאפיינים שהצגת?
ב. הצג  שני ערכים המתנגשים בהחלטת בג"צ. במידה והיית שופט, מה הייתה פסיקתך בסוגיה זו? נמק את החלטתך.

16.בשנת הלימודים תשע"ח ישלבו גני הילדים ובתי הספר את נושא "שנת ה 70- לעצמאות מדינת ישראל". הנושא ישולב במסגרת פעילויות הגן ובמסגרת לימודי תחומי הדעת השונים ופעילויות ואירועים שיתקיימו בבתי הספר לאורך השנה. הציר המארגן שילווה את הוראת הנושא הינו: "חוקרים את העבר – מוקירים את ההווה – חוזים את העתיד". (מתוך אתר משרד החינוך) 
א. הסבר שניים מתפקידיו של בית הספר כסוכן חיברות של מתבגרים.
ב. ציין ערך אחד שעומד בבסיס ההחלטה לשלב את נושא 70 שנה לעצמאות מדינתנו באירועים ובפעילויות שונות במערכת החינוך. מהי לדעתך חשיבות מימוש ערך זה בחיינו במדינה?
תשובה:
א. 2   מתפקידי בי"ס כסוכן חיברות *חיברות לסטטוסים ותפקידים
                                          *חיברות מגדרית
                                          *חיברות לערכים ונורמות מקובלים בחברה
ב. ערכים אפשריים: אהבת המולדת, נאמנות, ביטחון

המחוון מתייחס רק לסעיף ב:

	
	רמה נמוכה
	רמה בינונית
	רמה גבוהה

	ציון הערך 
	לא זיהה ערכים
0 נקודות
	זיהה ערך אחד

2.נק. 
	זיהה את שני  הערכים
4 נק.

	חשיבות מימוש הערך
	לא התייחס לחשיבות
0 נק.
	הציג חשיבות  למדינה ללא התיחסות לערך
1-3 נקודה 
	הציג חשיבות למדינה עם הערך
4-6 נק.






17.  ביקור אצל סבא וסבתא זה יום חג עבור ילדים רבים: עושים קצת שופינג, אוכלים שלל ממתקים, ובשעות שהם אמורים ללכת לישון רואים תכניות של גדולים עם סבא. מחקר חדש שפורסם גילה שהביקורים אצל הסבתות והסבים יכולים לגרום לנזקים בריאותיים בטווח הארוך. החוקרים סבורים שגם כאשר התנהגותם של הסבים והסבתות אינה נכונה, הורים רבים לא יעירו להם על כך בגלל התלות שלהם בסיוע ובעזרה שהם נותנים.

הסבר מהו קונפליקט ערכים ,וזהה את הערכים הנמצאים בקונפליקט  אצל הורה שנעזר בהוריו לשמירה על ילדיו. 
 נמק ע"פ איזה ערך  אתה היית מכריע, אילו היית הורה שנעזר בהוריו לשמירה על הילדים  .



שאלה מתוך בחינת מפמ"ר תשע"ט- קיץ 2019
18. יש הטוענים כי צפייה באמצעי התקשורת מהווה בזבוז זמן, משום שהיא גורמת לאנשים
להתעסק בנושא של בילוי וצריכה במקום להתעמק בנושאים מרחיבי אופקים.
א. הסבירו שני תפקידים סוציולוגיים של אמצעי התקשורת כסוכני חיברות. ( 10 נקודות)
ב. הציגו קונפליקט ערכים שעשוי להיות להורים בהקשר זה. כיצד הייתם מציעים להורים לפעול?
יש להשתמש במושג סוציולוגי אחד לביסוס דעתכם. (12 נקודות)

מחוון לסעיף ב'-סעיף העמ"ר
סולם ערכים של הורים יכול להיות: 
השכלה, נהנתנות או הגשמה עצמית של הילד שלך
קונפליקט ערכים בהקשר זה: מצד אחד יש את ערך ההשכלה . שעל פיו הנורמה היא להקדיש זמן
ללמודים ולהשקיע בשעורי בית , ומצד שני יש את ערך נהנתנות או הורות מאפשרת אשר מעודדת
את ההורה לעזור לילד במה שהוא רוצה להגשים את עצמו, ולאו דוקא בכוון ההשכלה ) הרחבת
האופקים(.
הצעה להורים: לפעול על פי ערך ההשכלה
נימוק: בחברה המודרנית שופטים את האדם לפי "חברה מסמיכה" לפי מסמכים ולכן ילד או
ילדה שילמדו יצליחו יותר לעלות בסולם המוביליות החברתית.
נהנתנות יכולה לגרום למצב של דיספונקציה. נימוק
כל מושג סוציולוגיה אשר ירשום התלמיד, וינמק, יזכה אותו בניקוד מלא.
התפלגות הניקוד:
הבעת דעה: כן/לא 2 נקודות
קונפליקט ערכים: 5
הצעה כיצד לנהוג באמצעות מושג: 5)


שאלה מתוך  מבחן הבגרות  תשע"ט –קיץ 2019(מבוססת על האנסין המובא בנספח 3)
19.מהי בעיה חברתית? בתשובתך הבא הגדרה לבעיה חברתית  אובייקטיבית או סובייקטיבית .
מדוע לדעתך השימוש הרווח בטלפונים סלולריים מהווה בעיה חברתית? בתשובתך הסתמך על ערך אחד.
מחוון לעמ"ר:
התלמיד יחווה את דעתו האישית בעד או נגד התופעה כבעיה חברתית ויבסס את דעתו על אחד הערכים:
כבוד לזולת/שמירת הגבולות/קבלת האחר/צדק/שוויון/הוגנות/חופש הביטוי/עדכניות/חדשנות/חופש מידע/קידמה


[bookmark: _GoBack]*************************************************************
נספח מס' 1: סוציולוגיה - אנסין (קטע שאינו נלמד)מתוך בגרות תשע"ז

מחקר ישראלי על אימהות מסעיר את גרמניה
מעובד מתוך על פי 27.06.16 ,YNET (2016, יוני 16) אוחזר מ-: www.ynet.co.il/articles/0,7340,L-4820909,00.html 

נשים משכילות רבות בגרמניה בוחרות שלא להפוך להיות לאימהות ומעדיפות לנהל קריירה על פני גידול ילדים. כתוצאה מכך, שיעור הילודה בגרמניה נמוך מאוד והוא עומד על פחות מחצי משיעור הילודה בישראל. 
מחקרה של הסוציולוגית אורנה דונת (2016), שעסק בשאלה "האם אפשר להתחרט על כך שהפכת לאם?", עורר דיון בגרמניה, כפי שלא עורר בשום מדינה אחרת, וניפץ טאבו בן מאות שנים. "בישראל הדיון הזה נמשך שבוע, אבל בגרמניה הוא נמשך שנים", אומרת דונת, שמחקרה זכה לעניין רב בקהילה המחקרית האקדמית.
אחרי שנמאס לה לשמוע שהיא תתחרט על כך שלא הביאה ילד לעולם, אספה החוקרת דונת עדויות של 23 נשים, שבניגוד לרוב הנשים הגרמניות, מודות שהן היו מעדיפות שלא להביא את ילדיהן לעולם, אף שהן אוהבות אותם. "יותר משליש מהנשים בגרמניה, שיש להן השכלה אקדמית, אינן מביאות ילדים לעולם", אומרת החוקרת ברברה וינקן ומוסיפה כי "המחקר של דונת נגע בעצב חשוף בגרמניה, משום שהוא מטיל ספק בבסיס האושר הטמון או לא טמון בהבאת ילדים לעולם בתוך חברה המצפה מאימהות להכול ושבה האימהות דורשות מעצמן הכול". 
המחקר מציג את התחושות האמביוולנטיות [המעורבות] שמלוות את האימהות. תחושות שבדרך כלל לא מדברים עליהן ושייתכן כי הן שכיחות הרבה יותר מכפי שעד כה הודו במקומות רבים, כולל בגרמניה. מאז פרסום החקרה של דונת, פורסמו כמה ספרים גרמניים בנושא, כולל הספר "שקר השמחה שבאימהות" של מאת שרה פישר. וכמעט מדי שבוע מתפרסמים בעיתונות המקומית טורים בנושא, והדיון הגיע גם לתוכניות בטלוויזיה ולוויכוחים בטוויטר.
במחקר אחר שנערך בגרמניה, נמצא שנשים העובדות במשרה מלאה מקדישות שלוש שעות ביום  יותר לעבודות הבית מהגברים. הרעיון שרווחתם של ילדים תלויה באימהותיהם ולא בחברה המקיפה אותם או באבותיהם, מושרש עמוקות בגרמניה ומציב מכשולים של ממש בפני הקריירה של אימהות. "זה לא כמו בצרפת, שבה אפשר לשתות כוס שמפניה במהלך ההיריון, להגביל את זמן ההנקה ולחזור לעבודה ולחיים המבוגרים שלושה חודשים אחרי הלידה", אומרת החוקרת הצרפתייה, וינקן. אֵם גרמנייה שחוזרת לעבודה בלי לקחת חופשת לידה של שנה או של שלוש שנים, מסתכנת בהצגתה עלולה להיחשב לאם "הזורקת" שמשאירה את ילדיה אצל מטפלת, כדי שתוכל להמשיך לחתור להשגת מטרותיה האישיות. 
לפני כעשור, בזמן עלייתה לשלטון של הקנצלרית (ראשת הממשלה), אנגלה מרקל, הוחלט להוביל מדיניות חדשה שמטרתה לטפל בשיעור הילודה הנמוך. מדיניות זו כללה אף הצעת תמריצים לאבות שייקחו חופשת לידה ויהפכו ויהיו מעורבים יותר בגידול ילדיהם. 
לסיכום, התקשורת בגרמניה מזגזגת בינתיים בין הקריאות להציג דימוי שונה של אימהות, כזו שתהיה כרוכה בפחות הקרבה עצמית, לבין הקנטות נגד צעירות "בכייניות" שאובססיביות לגבי בנוגע להגשמה העצמית שלהן. אך יש נשים שבחרו להישאר לחלוטין מחוץ ל"מלחמות האימהות". הן מגנות על זכותן, שלא להביא ילדים לעולם, במקום ונמנעות מלנהל קרב יום-יומי ובין התפקיד ההורי התובעני לבין אפשרויות הקידום והקריירה.

                 **********************************************************************
נספח מס. 2 : אנסין בסוציולוגיה מבגרות תשע"ח
קטע אנסין: החברה הצרכנית 
אם למתבגרת משתפת בחוויותיה מבילוי משותף עם בתה המתבגרת בקניון. באחת החנויות, הן מצאו חולצות באיכות טובה ובמחיר טוב, אך ללא כל תוויות של מותגים נחשבים. המתבגרת סירבה לרכוש את החולצות ואמרה לאימה:" אני רוצה רק חולצות של מותגים כמו כל החברות שלי".
חוקרים היו מסבירים את התנהגותה של המתבגרת בכך שהצריכה ממלאת תפקיד מרכזי בהבניית הזהות האישית ("אני הוא מה שאני לובש", ה"נייד שלי, הוא הסגנון שלי"). אופי הצריכה הפך לכלי לתקשורת חברתית אשר במסגרתה מועברים מסרים  מאדם אחד לאחר. די למתבגר לרכוש אביזר בחנות כדי ל"ספר" על טעמו וסגנונו . כתוצאה מכך, המוצרים מהווים נקודת השוואה תמידית היוצרת במתבגר שאיפה לחיקוי של מתבגרים אחרים.
מתבגרים בכל העולם יוצרים קשר זה עם זה באמצעות הרשתות החברתיות, רוכשים מוצרים דומים, שומעים אותן להקות, צופים באותן סדרות וסרטים ואף לובשים מותגים של חברות אופנה בן לאומיות.
תרבות הצריכה, בדרכי פרסום שונות, מנסה לשכנע אותנו, שניתן למלא צרכים רוחניים במוצרים חומריים. כתוצאה מכך, נוצרות אצלנו ציפיות ותקווה לאושר אם רק נשיג את המוצר הבא. 
דוגמה טובה לכך, ניתן לראות ביחס של תרבות הצריכה לגוף האנושי בדומה לרכב הזקוק לאחזקה, לשירות, לשמירה ולתשומת לב. בזמננו, החינוך לבריאות התרחב ועל הפרט מוטלת האחריות האישית לשמירה על גופו ומראהו. הוכחה לכך ניתן למצוא בעיתונים הרבים העוסקים בבריאות, במזון בריא ובכושר. קיימת העדפה ברורה של הדמות הרזה על דמות המלאה או השמנה. בני נוער רבים מפנימים את התדמיות הללו ומאמינים שרזון ופיתוח גוף יוביל אותם למקובלות חברתית.
תרבות הצריכה משפיעה גם על המשפחה ומייצרת עימותים בין גברים ונשים, שכן ההורים בחברה הפוסט מודרנית מבלים זמן רב יותר בעבודה בשאיפה לאושר והגשמה עצמית, מבלים פחות עם ילדיהם ומקדישים פחות זמן לחיי הזוגיות. לא פעם הפיצוי לכל אלה בא לידי ביטוי בצריכה מוגברת. יותר ויותר זוגות נקלעים לחובות בניסיון למלא את הבית במוצרים חדשים ובמותגים דבר המוביל למתחים כלכליים בין בני הזוג ועלייה באחוזי הגירושין. ילדים מגיל קטן מהווים מטרה לפרסומות והופכים חומרניים יותר ופחות רגישים לסביבה והפערים הכלכליים בין קבוצות שונות בחברה גדלים ומעמקים.

לפני כשנה, חברתי לעבודה בחברת החדשות, אימא לשתי בנות בבית ספר יסודי במרכז הארץ, שיתפה אותי בחלום
שלה לדחות את ההתמכרות של הילדות שלה לטלפון הסלולרי ולהצליח להתנגד ללחץ החברתי: "לכולם מרשים!".
היא לא רוצה שהילדות הצעירות שלה יעשו פרצופים ל"אינסטוש" ויספרו "לייקים". היא לא רוצה שהן יעלו תמונות
המתעדות כל מפגש שלהן עם חברותיהן לרשתות החברתיות. בליבי לא האמנתי שאימא אחת תצליח לחולל את
השינוי. היא פתחה קבוצת פייסבוק ושמה "תנו לגדול על שקט — הורים חכמים קונים טלפונים טיפשים יחד",
והתחילה לפעול. היא פנתה למומחים שייפגשו עם ההורים של ילדי השכבה ויסבירו להם שזו לא מלחמה בקדמה,
אלא מלחמה בהתמכרות. היא ארגנה קנייה מרוכזת של טלפונים פשוטים שאין בהם אפשרות לגלוש באינטרנט.
המציאות השתנתה: סלולרי "טיפש" הוא לא בושה מול כל החברים, משום שהוא נקנה ברכישה קבוצתית וחגיגית.
הרעיון כבר אומץ בבתי ספר יסודיים נוספים ומאות ילדים מתחילים את שנת הלימודים בלי מכשיר בכיס שאינו
מתאים לגילם.
בצד קבוצה זו קמו יוזמות נוספות שמתריעות על שינוי לרעה של תרבות השיח היומיומי בעקבות השימוש הנגיש
במדיה הדיגיטלית: "מה היינו חושבים על שני אנשים שמשוחחים ביניהם, כשלפתע אחד מהם פותח ספר ומתחיל
לקרוא אותו? ובכן, היום מדובר במעשה שגרתי. זה כבר לא נחשב לא מנומס לזלזל ככה במי שלצידך. לא רק לענות
לשיחה, אלא גם סתם לשלוף מכשיר כדי לבדוק מי אולי חיפש אותנו".
בין מבקרי המדיה הדיגיטלית יש גם כאלה שקוראים להגביל את השימוש בה ולסנן תכנים באמצעות יוזמות חברתיות
מגוונות, ובהן מחאות נגד חברות הסלולר, רגולציה )תקנה( של משרד התקשורת ופעולות אחרות.
מנגד, יש אנשים שטוענים שלמדיה הדיגיטלית יש יתרונות רבים עבור ילדים ובני נוער. עם זאת, גם מצדדי השימוש
במדיה הדיגיטלית משמיעים דברי ביקורת. אבל הביקורת שלהם מופנית כלפי הקניית הכלים לשימוש מושכל במדיה
הדיגיטלית, הן לילדים הן למבוגרים: "הכוונה היא לא להגביל את חופש הגלישה, וגם לאו דווקא פיקוח תמידי", אלא
"יצירת שיח ומודעות טובה יותר לפעילויות הילדים ברשת".




